
γού Πολεοδομίας της Περιοχής Ξάνθης. 1 

Τροποποίηση Σύμβασης Ανάθεσης Οικιστικής Ανά¬ 
πτυξης και Οργανωμένης Δόμησης στη Ζώνη Ενερ¬ 
γού Πολεοδομίας της Περιοχής Κομοτηνής. 2 


ΣΥΜΒΑΣΕΙΣ 

(ΐ) 

Τροποποίηση Σύμβασης Ανάθεσης Οικιστικής Ανάπτυ¬ 
ξης και Οργανωμένης Δόμησης στη Ζώνη Ενεργού 
Πολεοδομίας της Περιοχής Ξάνθης. 

Στην Αθήνα σήμερα την 23η Σεπτεμβρίου του έτους χί¬ 
λια εννιακόσια ενενήντα εννέα (1999), 

1. Το Ελληνικό Δημόσιο, καλούμενο στο εξής "το Δημό¬ 
σιο", εκπροσωπούμενο από τον Υπουργό Περιβάλλοντος, 
Χωροταξίας και Δημοσίων Έργων Κώστα Λαλιώτη. 

2. Η Ανώνυμη Εταιρεία με την επωνυμία "ΚΤΗΜΑΤΙΚΗ 
ΚΑΤΑΣΚΕΥΑΣΤΙΚΗ ΑΝΩΝΥΜΟΣ ΕΤΑΙΡΕΙΑ - ΕΚΤΕΝΕ- 
ΠΟΛ" και προηγούμενα με την επωνυμία "ΕΘΝΟΚΤΗΜΑ- 
ΤΙΚΗ Α.Ε. ΕΝΕΡΓΟΥ ΠΟΛΕΟΔΟΜΙΑΣ ΙΔΙΩΤΙΚΗΣ ΟΙΚΟ¬ 
ΝΟΜΙΑΣ - ΕΚΤΕΝΕΠΟΛ", που εδρεύει στην Αθήνα (Κηφι¬ 
σίας 125 - 127) και εκπροσωπείται νόμιμα από την 
Διευθύνουσα Σύμβουλό της Κορίνα Δαγκλή, συμφωνούν 
και συναποδέχονται τα παρακάτω: 

α. Την τροποποίηση της από 13.3.1980 μεταξύ τους Σύμ¬ 
βασης "Περί ανάθεσης οικιστικής ανάπτυξης και οργανω¬ 
μένης δόμησης, στη Ζώνη Ενεργού Πολεοδομίας της πε¬ 
ριοχής ΞΑΝΘΗΣ”, που δημοσιεύθηκε στο ΦΕΚ 
89Α/18.4.1980, όπως αυτή έχειτροποποιηθεί μέχρι σήμερα. 

β. Την τροποποίηση όρων του από 28.12.1978 μεταξύ 
τους Προσυμφώνου. 

Ειδικώτερα συμφωνούνται τα παρακάτω: 

ΑΡΘΡΩΝ 1 
ΠΡΟΟΙΜΙΟ: 

Οι συμβαλλόμενοι για την κατάρτιση αυτής της Σύμβα¬ 
σης λαμβάνουν υπόψη: 


1. Τις διατάξεις του Ν.Δ. 1003/71 “Περί Ενεργού Πολεο¬ 
δομίας", όπως αυτές διατηρούνται σε ισχύ με το άρθρο 62 
παρ.3, του Ν.947/79 “Περί οικιστικών περιοχών" και το άρ¬ 
θρο 43 παρ. 6 του Ν. 1337/1983 "Επέκταση πολεοδομικών 
σχεδίων, οικισπκή ανάπτυξη και σχετικές ρυθμίσεις". 

2. Το από 28.12.1978 Προσύμφωνο και την από 
13.3.1980 Σύμβαση Ανάθεσης (ΦΕΚ 89Α/18.4.1980). 

3. Την από 16.12.1982 (ΦΕΚ 12Α/12.1.1983) τροποποίη¬ 
ση της αρχικής Σύμβασης και την ενσωμάτωση σ αυτή ει¬ 
δικού στεγασπκού προγράμματος της ΑΤΕ. 

4. Την υπ’ αριθ. 3676/23.12.1985 "Ερμηνεία Συμβάσεων 
Οικισπκής Ανάπτυξης σπς Ζώνες Ενεργού Πολεοδομίας 
Κομοτηνής και Ξάνθης". 

5. Το από 3.3.1980 Π. .Δ/γμα (ΦΕΚ 160Δ/11.3.1980), 
όπως αυτό τροποποιήθηκε με την Απόφαση Υπουργού 
ΧΟΠ 49900/3228/4.3.1982 (ΦΕΚ 247Δ/31.5.1982), έγκρι¬ 
σης της πολεοδομικής μελέτης και των όρων δόμησης 
της Α’Φάσης. 

6. Το υπ’ αριθμόν 19213/1980 συμβόλαιο του Συ μβολαι- 
ογράφου Ξάνθης Εμμ. Ξυλά και το υπ’ αριθμόν 
26102/1982 συμβόλαιο της Συμβολαιογράφου Αθηνών Ε. 
Λύτινα, με τα οποία το ΥΠΕΧΩΔΕ μεταβίβασε στην ΕΚΤΕ¬ 
ΝΕΠΟΛ την έκταση της ΖΕΠ Ξάνθης και το από 30.5.1983 
Παραχωρητήριο του Υπουργού Χωροταξίας, Οικισμού 
και Περιβάλλοντος. 

7. Την υπ’ αριθμόν 838/1987 Απόφαση της Επιτροπής 
Τιμών και Εισοδημάτων, με την οποία εγκρίθηκε η τροπο¬ 
ποίηση όρων της Σύμβασης και του Προσυμφώνου και 
αναγνωρίσθηκε η καταβολή στην ΕΚΤΕΝΕΠΟΛ της δαπά¬ 
νης υποδομών ΟΤΕ και ΔΕΗ, καθώς και την υπ’α- 
ριθμ.2119/1.11.1995 απόφασης της ιδίας, για την έγκριση 
της παρούσας τροποποίησης. 

8. Τις σημερινές οικονομικοκοινωνικές συνθήκες και πο¬ 
λιτικές περιφερειακής ανάπτυξης για την περιοχή της 
Θράκης. 

9. Το υπ’ αριθμόν 453/21.11.1994 έγγραφο της ΕΚΤΕ¬ 
ΝΕΠΟΛ με το οποίο υποβλήθηκε πρόταση έγκρισης Γενι¬ 
κής Πολεοδομικής Μελέτης για την συνέχιση του οικιστι¬ 
κού προγράμματος στη ΖΕΠ Ξάνθης. 

10. Την από 11.5.1995 Έκθεση της ΕΚΤΕΝ ΕΠΟΛ επί της 
προόδου των Έργων ΖΕΠ Κομοτηνής και Ξάνθης. 

11. Το από 25.2.1997 Π. Δ/γμα (ΦΕΚ 204Δ/17.3.1997) 
της έγκρισης της Πολεοδομικής Μελέτης και των όρων 
δόμησης των Β και Γ Φάσεων της ΖΕΠ Ξάνθης. 

ΑΡΘΡΟ 2 

ΙΣΤΟΡΙΚΟ ΤΗΣ ΣΥΜΒΑΣΗΣ 

1. Όπως αναφέρεται εκτενώς στην από 11.5.1995 προ- 
αναφερθείσα Έκθεση της ΕΚΤΕΝΕΠΟΛ για την Πρόοδο 
των Έργων ΖΕΠ Κομοτηνής και Ξάνθης, με την παραπά¬ 
νω από 13.3.1980 Σύμβαση, που υπογράφηκε σε εκτέλε¬ 
ση του από 28.12.1978 Προσυμφώνου, ανατέθηκε στην 
ΕΚΤΕΝΕΠΟΛ το οικισπκό πρόγραμμα στη Ζώνη Ενεργού 
Πολεοδομίας Ξάνθης, σύμφωνα με τις διατάξεις του Ν.Δ. 
1003/1971, που διατηρήθηκε σε ισχύ με το άρθρο 62 παρ. 
3 του Ν.947/1979 και με το άρθρο 43 παρ. 6 του 
Ν. 1337/1983 και αποτελεί το νομικό πλαίσιο της παρού¬ 
σας τροποποιητικής σύμβασης. 

2. Η παραπάνω σύμβαση τροποποιήθηκε με την από 
16.12.1982 (ΦΕΚ 12Α/12.1.1983) τροποποιητική σύμβα¬ 
ση, στην οποία συμβλήθηκε εκ τρίτου και η Αγροτική Τρά¬ 
πεζα της Ελλάδος και με την οποία ρυθμίστηκε ειδικά ο 
τρόπος εκτέλεσης μέρους του οικιστικού προγράμματος 
για την στέγαση παλιννοστούντων ομογενών. 

3. Η ΕΚΤΕΝΕΠΟΛ από τα προβλεπόμενα έργα της Α’ 
Φάσεως έχει αποπερατώσει τα έργα της τεχνικής υποδο¬ 
μής, έχει κατασκευάσει 313 κατοικίες καθώς και την πλή¬ 
ρη διαμόρφωση του περιβάλλοντος αυτές χώρου. Από τις 
κατοικίες αυτές, 108 έχουν μεταβιβασθεί στο ΕΙΥΑΠΟΕ 
για την στέγαση παλιννοστούντων ομογενών. Επίσης η 
ΕΚΤΕΝΕΠΟΛ μεταβίβασε διευθετημένη γη επιφάνειας 
101.297 τ.μ. προς τον ΟΕΚ για την πραγμάτωση των οικι¬ 
στικών προγραμμάτων του. 

4. Η εμπειρία από την παραπάνω μερική εκτέλεση του 
οικιστικού προγράμματος έδωσε ορισμένες διαπιστώ¬ 
σεις, όπως: 

α. Δυσχέρεια εφαρμογής διαφόρων λεπτομερών προ¬ 
γραμματικών μεγεθών, όπως η ποσοστιαία κατανομή κα¬ 
τοικιών, η εξάντληση του συντελεστή δόμησης και τα χρο¬ 
νοδιαγράμματα κατασκευής των διαφόρων έργων. 

β. Υπέρμετρη επιβάρυνση του προγράμματος από τον 
συμβατικό τρόπο επίρριψης στο κόστος της κατοικίας, 
διαφόρων επί μέρους δαπανών. 

γ. Σημαντική δυσχέρεια διαθέσεως στην ελεύθερη αγο¬ 
ρά του μεγάλου αριθμού κατοικιών του προγράμματος, 
εφ’ όσον η διάθεση δεν είναι εκ των προτέρων διασφαλι¬ 
σμένη (π.χ. με την πραγμάτωση συγκεκριμένων οικιστι¬ 
κών προγραμμάτων φορέων κοινωνικής κατοικίας, όπως 
το ΕΙΥΑΠΟΕ, ο ΟΕΚ κλπ.). 

5. Σκοπός της παρούσας ΣΥΜΒΑΣΗΣ είναι η συνέχιση 
του προγράμματος της Οικιστικής Μονάδας Ξάνθης για 
αντιμετώπιση των νεωτέρων οικιστικών αναγκών, με θε¬ 
ματική και μεθοδολογική συνέχιση του σχεδιασμού της 
προηγούμενης Γενικής Πολεοδομικής Μελέτης αλλά και 
με αξιοποίηση των πλουσίων εμπειριών, που έχουν σω¬ 
ρευτεί, τόσο στο ΥΠΕΧΩΔΕ όσον και στην ΕΚΤΕΝΕΠΟΛ 
από τον προγραμματισμό, τη μελέτη, την κατασκευή, τη 
διάθεση και τη λειτουργία των έργων της Α’ Φάσης. Εξ άλ¬ 
λου σκοπείται με την παρούσα Σύμβαση η απρόσκοπτη 
συνέχιση ενός, εν εξελίξει, επιτυχημένου οικιστικού προ¬ 
γράμματος, που για πρώτη φορά επιχειρήθηκε στην Ελ¬ 
λάδα. 

6. Το υπόψη οικιστικό πρόγραμμα εξυπηρετεί κοινωνι¬ 
κούς και αναπτυξιακούς στόχους της ακριτικής περιοχής 
της Θράκης. Η επίδραση των διαφόρων κινήτρων, η έντα¬ 
ξη της Χώρας στην Ευρωπαϊκή Ένωση, οι θεμελιώσεις γε¬ 
ωπολιτικές ανακατατάξεις στη Χερσόνησο του Αίμου, τα 


μεγάλα έργα περιφερειακής ανάπτυξης, η δημιουργία 
βιομηχανικής περιοχής κοντά στην Ξάνθη, η διάσπαρτη 
βιομηχανία που αναπτύσσεται τόσο γύρω από την πόλη 
όσο και στο Νομό Ξάνθης, η ανάπτυξη του Πανεπιστημί¬ 
ου, η παλιννόστηση εργατών και ομογενών, η εγκατάστα¬ 
ση στρατιωτικών μονάδων, η διόγκωση του τριτογενούς 
τομέα και η παρατηρούμενη έλλειψη στέγης, επιβάλλουν 
την ολοκλήρωση της οικιστικής μονάδας, κοντά στην πό¬ 
λη της Ξάνθης. Ειδικώτερα, η συνέχεια του προγράμμα¬ 
τος έρχεται να στηρίξει τη στεγαστική πολιτική των δια¬ 
φόρων φορέων κοινωνικής κατοικίας, όπως το ΕΙΥΑΠΟΕ, 
ο ΟΕΚ κλπ., οι οποίοι χρειάζονται πολεοδομικά διευθετη¬ 
μένες εκτάσεις για την επίτευξη των στεγασπκών τους 
στόχων. 

7. Για τους παραπάνω λόγους, λαμβανομένων υπόψη 
των σημερινών συνθηκών, ειδικότερα δε της ανάγκης 
στέγασης παλιννοστούντων ομογενών στην ακριτική πε¬ 
ριοχή της Θράκης, κρίνεται αναγκαία η αναπροσαρμογή 
στις σημερινές συνθήκες, του αρχικά σχεδιασθέντος οι¬ 
κιστικού προγράμματος στη ΖΕΠ Ξάνθης, όπως αυτό άρ¬ 
χισε να υλοποιείται σύμφωνα με το από 28.12.1978 Προ¬ 
σύμφωνο και την από 13.3.1980 Αρχική Σύμβαση, μέσα 
στα πλαίσια του ΝΔ 1003/1971 "Περί Ενεργού Πολεοδο¬ 
μίας", με τους όρους των παρακάτω άρθρων: 

ΑΡΘΡΟ3 

ΑΝΤΙΚΕΙΜΕΝΟ ΤΗΣ Α ΦΑΣΗΣ ΤΗΣ ΣΥΜΒΑΣΗΣ 

1. Το αντικείμενο της Α’ Φάσης της Αρχικής Σύμβασης 
τροποποιείται ως εξής: 

α. Η Α’ Φάση, όπως ορίζεται με το άρθρο 2 της Αρχικής 
Σύμβασης, θεωρείται ότι ολοκληρώνεται με τα μεγέθη 
που έχουν πραγματωθεί μέχρι σήμερα, δηλαδή με την 
ανέγερση των 313 κατοικιών και την κατασκευή των έρ¬ 
γων υποδομής και διαμόρφωσης του περιβάλλοντος χώ¬ 
ρου της υπόψη Φάσης ή προβλέπονται να πραγματοποι¬ 
ηθούν, όπως αναλυτικά αναφέρονται στην από 11.5.1995 
Έκθεση Προόδου Έργων Α’ Φάσης. 

β. Την υπόλοιπη πολεοδομικά διευθετημένη εδαφική 
έκταση της Α’ Φάσης στο Ο.Τ. 10, η ΕΚΤΕΝΕΠΟΛ μπορεί 
να την διαχειρισθεί ως κυρία, νομεύς και κάτοχος και να 
την διαθέτει ελεύθερα στην αγορά, σύμφωνα με τις προ- 
βλεπόμενες από την εγκεκριμένη πολεοδομική μελέτη, 
χρήσεις. Ενδεχόμενη αλλαγή από κοινωφελείς χρήσεις 
σε χρήση κατοικίας σε αυτό το Ο.Τ., προϋποθέτει τροπο¬ 
ποίηση των εν λόγω χρήσεων στην εγκεκριμένη Πολεο¬ 
δομική Μελέτη. 

γ. Με τον, κατά τα παραπάνω, επανακαθορισμό του 
αντικειμένου της αρχικής Σύμβασης, εξυπακούεται αλλά 
και ρητά συμφωνείται ότι η ΕΚΤΕΝΕΠΟΛ εξεπλήρωσε τις 
υποχρεώσεις της και ότι δεν επιβάλλονται εναντίον της 
ποινικές ρήτρες και λοιπές κυρώσεις, που προβλέπονται 
στο άρθρο 12 της Αρχικής Σύμβασης. 

2. Το Ελληνικό Δημόσιο θα καταβάλει στην ΕΚΤΕΝΕ¬ 
ΠΟΛ, μέσα σε δώδεκα (12) μήνες από την υπογραφή της 
παρούσας Σύμβασης, ποσόν 13.989.684 δρχ., όπως αυτό 
αναλύεται στην παραπάνω Έκθεση Προόδου Έργων της 
ΕΚΤΕΝΕΠΟΛ από 11.5.1995, που κατέβαλε η ΕΚΤΕΝΕ¬ 
ΠΟΛ στη ΔΕΗ και στον ΟΤΕ σε εκτέλεση των όρων του άρ¬ 
θρου 6. παρ. 7 και παρ. 4, εδάφιον γ της Αρχικής Σύμβα- 
σης. 

3. Το Δημόσιο επιστρέφει σήμερα στην ΕΚΤΕΝΕΠΟΛ 
την εγγυητική επιστολή εκ δρχ. 25.000.000 της ΕΚΤΕ, που 
είχε παραλάβει κατά το άρθρο 12 της Αρχικής Σύμβασης. 

ΑΡΘΡΟ 4. 

ΝΕΕΣ ΦΑΣΕΙΣ ΤΟΥ ΠΡΟΓΡΑΜΜΑΤΟΣ 

Το υπόλοιπο οικιστικό πρόγραμμα θα υλοποιηθεί σε 
δύο Φάσεις, την Β και την Γ Φάση, με τους όρους που ανα- 
φέρονται στα παρακάτω άρθρα, όπως αυτοί εξειδικεύο¬ 
νται σ’αυτά και στην αρχική σύμβαση. Συνολικά και στις 
δύο φάσεις θα κατασκευαστούν 530 περίπου κατοικίες, 
μέσου εμβαδού 85 τ.μ. Η κατασκευή των κατοικιών θα συ- 
ναρτάται επίσης με το εγκεκριμένο κτιριολογικό πρό¬ 
γραμμα των φορέων κοινωνικής κατοικίας, που θα συμ¬ 
βληθούν με την ΕΚΤΕΝΕΠΟΛ. 

ΑΡΘΡΟ 5 

ΑΝΤΙΚΕΙΜΕΝΟ Β’ΦΑΣΗΣ 

1. Η Β’ Φάση θα πραγματωθεί στα Ο.Τ. 27 έως 40, που 
περιλαμβάνουν κατοικία και κοινόχρηστους και κοινωφε¬ 
λείς χώρους, επί συνολικής έκτασης 159.234 τ.μ. της ΖΕΠ 
Ξάνθης, από την ΕΚΤΕΝΕΠΟΛ ή από οποιονδήποτε τρίτο 
συμβληθεί με αυτήν για το σκοπό αυτό και αναλάβει συμ¬ 
βατικά την υποχρέωση αυτή εξ ολοκλήρου ή μέρους αυ¬ 
τής, ταυτόχρονα ή και τμηματικά αλλά πάντοτε στα συμ¬ 
βατικά πλαίσια της παρούσας σύμβασης, για την τήρηση 
των όρων της οποίας υπεύθυνη είναι η ΕΚΤΕΝΕΠΟΛ. 

ΑΡΘΡΟ 6 

ΧΡΟΝΟΔΙΑΓΡΑΜΜΑ ΕΚΠΟΝΗΣΗΣ ΜΕΛΕΤΩΝ ΚΑΙ 
ΕΚΤΕΛΕΣΗΣ ΕΡΓΑΣΙΩΝ 

1. Η εκπόνηση των μελετών και η κατασκευή των κτιρίων 
και των έργων υποδομής και διαμόρφωσης των ελευθέ¬ 
ρων χώρων, θα γίνει με ευθύνη της ΕΚΤΕΝΕΠΟΛ και δα¬ 
πάνες της ίδιας ή οποιουδήποτε τρίτου συμβληθεί με αυ¬ 
τήν, με το ακόλουθο χρονοδιάγραμμα: 

α. Οι πάσης φύσεως μελέτες που απαιτούνται για την 
κατασκευή των έργων υποδομής και ανωδομής της Β’ 
Φάσης, ορίζεται να έχουν ολοκληρωθεί σε διάστημα δέκα 
οκτώ (18) μηνών, από την υπογραφή της παρούσας σύμ¬ 
βασης. 

β. Η κατασκευή όλων των έργων υποδομής και ανωδο¬ 
μής ορίζεται να έχει ολοκληρωθεί σε οκτώ (8) χρόνια, από 
την υπογραφή της παρούσας σύμβασης. 

Μετά την πάροδο του χρονικού αυτού διαστήματος και 
εφόσον δεν έχουν ολοκληρωθεί τα έργα, θα είναι δυνατή 
η επανεξέταση και στάθμιση της πραγματικής κατάστα¬ 
σης και των λόγων που δημιούργησαν την καθυστέρηση 
του έργου, με ενδεχόμενο αποτέλεσμα την επαναδια¬ 
πραγμάτευση σχετικά με τη δυνατότητα παρέκτασης του 
συμβατικού χρόνου. 

ΑΡΘΡΟ 7 

ΜΕΛΕΤΕΣ ΚΑΙ ΕΡΓΑ ΥΠΟΔΟΜΗΣ ΚΑΙ ΑΝΩΔΟΜΗΣ 

Β’ΦΑΣΗΣ 

1. Η ΕΚΤΕΝΕΠΟΛ θα αναλάβει την ευθύνη εκπόνησης 
των μελετών (σύμφωνα και με τις τεχνικές προδιαγραφές 
που καθορίζει το Δημόσιο), όλων των έργων υποδομής 
και ανωδομής και της επί του εδάφους εφαρμογής του 
πολεοδομικού σχεδίου, με ειδικές συμβάσεις που θα συ¬ 
νάψει με το οιονδήποτε τρίτο πρόσωπο (όρα προσύμφω¬ 
νο). Η ΕΚΤΕΝΕΠΟΛ δύναται να αναθέτει την εκπόνηση 
των μελετών αυτών σε τρίτα πρόσωπα, διαπραγματευό- 
μενη ελεύθερα τους όρους των σχετικών συμβάσεων, 
υπό την προϋπόθεση ότι οι όροι αυτοί δεν θα έρχονται σε 
αντίθεση με τους όρους της παρούσας σύμβασης. 

2. Όλες οι μελέτες των έργων υποδομής και ανωδομής 


θα συντάσσονται σύμφωνα με τις ισχύουσες τεχνικές 
προδιαγραφές, τα γενικά διαγράμματα των αντιστοίχων 
έργων που περιέχονται στην Πολεοδομική Μελέτη Γ και 
σε συνδυασμό πάντοτε με υφιστάμενα εκτελούμενα ή 
προγραμματιζόμενα σχετικά έργα άλλων υπηρεσιών και 
οργανισμών. 

ΑΡΘΡΟ 8 

ΑΝΤΙΚΕΙΜΕΝΟ Γ ΦΑΣΗΣ 

1. Η Γ Φάση θα αναπτυχθεί στην υπόλοιπη έκταση 
(685.000 τ.μ. περίπου), που καταλαμβάνουν τα Ο.Τ. 21 
έως 26 και 41 έως 53, είτε από την ΕΚΤΕΝΕΠΟΛ είτε από 
τρίτους αγοραστές, φορείς κοινωνικής κατοικίας ή ιδιώ¬ 
τες, κατά τα κατωτέρω: 

2. Η ΕΚΤΕΝΕΠΟΛ υποχρεούται να διαθέσει από τα ακί¬ 
νητα της Β’ και Γ Φάσης συνολικά τουλάχιστον το 60% σε 
φορείς κοινωνικής κατοικίας. 

3. Η διάθεση των ακινήτων της παραπάνω παρ. 2 σε κοι¬ 
νωνικούς φορείς θα πρέπει να γίνει μέσα σε δέκα (10) 
χρόνια από της υπογραφής της παρούσας. Στην περί¬ 
πτωση αυτή, το τίμημα πωλήσεως δεν δύναται να υπερ¬ 
βαίνει το καθοριζόμενο εκάστοτε από το Σώμα Ορκωτών 
Εκτιμητών. 

4. Μετά την παρέλευση της προθεσμίας των δέκα (10) 
ετών, για όσα ακίνητα έχουν τυχόν παραμείνει αδιάθετα 
από το παραπάνω ποσοστό του 60%, θα είναι δυνατή η 
επανεξέταση και στάθμιση της πραγματικής κατάστασης 
και των λόγων που τη δημιούργησαν με νέα τροποποίηση 
και επαναδιαπραγμάτευση, ως προς τη δυνατότητα διά¬ 
θεσης των ακινήτων αυτών ή ακόμα και προς την κατεύ¬ 
θυνση της επιστροφής της διευθετημένης γης στο Δημό¬ 
σιο, ως απόθεμα γης για κοινωνικό σκοπό. 

5. Για να γίνει, κατά την αμέσως παραπάνω, μεταβίβαση 
ακινήτων σε φορείς κοινωνικής κατοικίας, θα πρέπει η 
ΕΚΤΕΝ ΕΠΟΛ ή οι συμβαλλόμενοι με αυτή τρίτοι όπως πα¬ 
ραπάνω, να αναλάβουν την υποχρέωση κατασκευής της 
αναγκαιούσης τεχνικής υποδομής ώστε να εξασφαλιστεί 
τελικώς ότι η ανάπτυξη γίνεται σε πολεοδομικά διευθετη¬ 
μένη γη. Η ΕΚΤΕΝΕΠΟΛ επίσης αναλαμβάνει την ευθύνη 
των συνδέσεων των έργων υποδομής των ανωτέρω εκτά¬ 
σεων με την υφιστάμενη και λειτουργούσα υποδομή της 
οικιστικής μονάδας. 

6. Τα υπόλοιπα ακίνητα της Β’ και Γ Φάσης, ήτοι συνο¬ 
λικά ποσοστό 40%, θα διατίθεται από την ΕΚΤΕΝΕΠΟΛ 
ελεύθερα κατά τη βούλησή της, πάντοτε όμως μετά την 
πολεοδομική τους διευθέτηση από την ΕΚΤΕΝΕΠΟΛ και 
με δαπάνες της. 

7. Οι χρήσεις γης και οι λοιποί όροι δόμησης σε κάθε οι¬ 
κοδομικό τετράγωνο, θα τηρήσουν τις προβλέψεις της 
εγκεκριμένης Πολεοδομικής Μελέτης Γ (ΦΕΚ 
204Δ/17.3.1997). 

ΑΡΘΡΟ 9 

ΕΡΓΑ ΑΛΛΩΝ ΦΟΡΕΩΝ 

1. Τα έργα υποδομής καθώς και τα έργα κοινωφελών 
λειτουργιών, που προβλέπονται για την εξυπηρέτηση του 
οικισμού στο σύνολό του (εξωτερικά δίκτυα ηλεκτροδό- 
τησης και τηλεφωνοδότησης, σχολικά κτίρια, κλπ.), θα 
πρέπει να προσαρμόζονται με τις προδιαγραφές της γε¬ 
νικής Πολεοδομικής Μελέτης Γ και θα εκτελεσθούν από 
τους αρμόδιους φορείς (ΔΕΗ, ΟΤΕ, ΟΣΚ, κλπ.), με δαπά¬ 
νες τους. 

2. Το Δημόσιο υποχρεούται να εξασφαλίσει μέσω των 

παραπάνω φορέων την έγκαιρη κατασκευή τους και την 
αποφυγή κάθε παράλειψης, καθυστέρησης ή κακοτε¬ 
χνίας. Σε περίπτωση πάντως καθυστέρησης ή άρνησης 
των φορέων να εκτελέσουν κατά τα κατωτέρω το οικιστι¬ 
κό πρόγραμμα, η ΕΚΤΕΝΕΠΟΛ, ή τρίτοι φορείς κοινωνι¬ 
κής κατοικίας, δικαιούνται να αρχίσουν ή να αποπερατώ¬ 
σουν με δικά τους μέσα τα έργα αυτά και να αναζητήσουν 
από το Δημόσιο τις σχετικές δαπάνες καθώς και το τυχόν 
αυξημένο κόστος από την καθυστέρηση. 

ΑΡΘΡΟ 10 

ΔΙΑΔΙΚΑΣΙΕΣ ΕΓΚΡΙΣΗΣ ΜΕΛΕΤΩΝ 

1. Οι όροι δόμησης, τα οικοδομικά τετράγωνα, οι κοινό¬ 
χρηστοι χώροι και τα λοιπά συναφή στοιχεία για την υπό¬ 
ψη περιοχή της ΖΕΠ, ρυθμίζονται από την κείμενη πολεο- 
δομική νομοθεσία και από το Προεδρικό Διάταγμα της 
25.2.1997 (ΦΕΚ 204Δ/17.3.1997), με το οποίο εγκριθηκε 
κατά τις κείμενες διατάξεις η Γενική Πολεοδομική Μελέ¬ 
τη Γ. 

2. Οι μελέτες των πάσης φύσεως κτιριακών έργων (αρ¬ 
χιτεκτονικές, στατικές, μηχανολογικές, κλπ.), θα υποβάλ¬ 
λονται προς έγκριση, σύμφωνα με τις κείμενες διατάξεις 
που θα ισχύουν γενικά για την σύνταξη και έγκριση μελε¬ 
τών, για την κατασκευή των αντιστοίχων ιδιωτικών έργων. 

3. Το Δημόσιο θα μεριμνήσει για την κατάλληλη οργά¬ 
νωση και την παροχή οδηγιών προς τις αρμόδιες υπηρε¬ 
σίες, ώστε να αποφεύγονται τυχόν καθυστερήσεις κατά 
την έκδοση των σχετικών οικοδομικών αδειών και την 
έναρξη των αντιστοίχων εργασιών. 

ΑΡΘΡΟ 11 

ΙΣΧΥΣ ΤΗΣ ΣΥΜΒΑΣΗΣ 

1. Η ΕΚΤΕΝΕΠΟΛ αυτοτελώς ή με άλλους φορείς κοι¬ 
νωνικής κατοικίας, εφόσον συμβληθεί με αυτούς, υπο- 
χρεούται να έχει ολοκληρώσει τα έργα οικιστικής ανά¬ 
πτυξης της Β’ και Γ Φάσης της Οικιστικής Μονάδας Ξάν¬ 
θης σε δέκα οκτώ (18) έτη από την υπογραφή της 
παρούσας Σύμβασης. Μετά την προθεσμία αυτή, χωρίς 
να έχει ολοκληρωθεί η οικιστική ανάπτυξη, θα έχουν 
εφαρμογή τα άρθρα 6 παρ. 1 β και 8 παρ. 4 της παρούσας 
σύμβασης, άλλως, ή εφόσον δεν θα επιτευχθεί επαναδια¬ 
πραγμάτευση ή παρέκταση των συμβατικών χρόνων για 
κάθε φάση ή συνολικά και για τις δύο φάσεις, η ΕΚΤΕΝΕ¬ 
ΠΟΛ κηρύσσεται έκπτωτη, σε εφαρμογή της παρ. 10 του 
άρθρου 10 του ΝΔ 1003/1971 και η μεταβιβασθείσα εις 
αυτήν γη επανέρχεται στην ιδιοκτησία του Δημοσίου. 

2. Η τιμή επιστροφής της γης υπολογίζεται σύμφωνα με 
τηνπαρ. 4του άρθρου 8του από 28.12.1978 Προσυμφώ¬ 
νου. 

3. Για την τήρηση των άρθρων της παρούσας Σύμβα¬ 
σης, η ΕΚΤΕΝΕΠΟΛ παρέδωσε σήμερα στο Δημόσιο την 
υπ’ αριθμόν 040/20/13064-8/20.9.1999 εγγυητική επιστο¬ 
λή της Ε.Τ.Ε. για ποσό πενήντα (50) εκατομμυρίων δραχ¬ 
μών. 

ΑΡΘΡΟ 12 

ΕΦΑΡΜΟΓΗ ΤΗΣ ΠΑΡΟΥΣΑΣ ΣΥΜΒΑΣΗΣ 

1. Η αρμόδια υπηρεσία του Υπουργείου Περιβάλλο¬ 
ντος, Χωροταξίας και Δημοσίων Εργων ασκεί τον έλεγχο 
για την τήρηση των όρων της παρούσας Σύμβασης. 

2. Η ίδια Υπηρεσία έχει την μέριμνα της γενικής επο- 
πτείας των έργων. Με όργανά της ή άλλα αρμόδια όργα¬ 
να της Δημόσιας Διοίκησης, οριζόμενα από αυτήν, επι¬ 


βλέπει ιδιαίτερα την εφαρμογή της Πολεοδομικής Μελέ¬ 
της και της Οριστικής Πολεοδομικής Μελέτης Γ (χάραξη 
οικοδομικών τετραγώνων και έργων υποδομής επί του 
εδάφους, έλεγχος των επιφανειών χρήσεων γης, εκτέλε¬ 
ση του συνόλου των προβλεπομένων έργων, κλπ.). 

ΑΡΘΡΟ 13 

ΦΟΡΟΛΟΓΙΚΕΣ ΡΥΘΜΙΣΕΙΣ - ΔΙΑΙΤΗΣΙΑ 

Εξακολουθούν να ισχύουν τα άρθρα 13 περί φορολογι¬ 
κών ρυθμίσεων και απαλλαγών και άρθρο 14 περί διαιτη¬ 
σίας της Αρχικής Σύμβασης. 

ΑΡΘΡΟΝ 14 

ΤΡΟΠΟΠΟΙΗΣΕΙΣ ΣΥΜΒΑΣΗΣ 

Η παρούσα Σύμβαση αποτελεί συνέχεια, προσαρμογή 
στις παρούσες συνθήκες και τροποποίηση της Αρχικής 
Σύμβασης. Καμμία τροποποίησή της δεν αναγνωρίζεται 
αν δεν έχει γίνει γρατττώς. Η παράλειψη άσκησης δικαιω¬ 
μάτων, η ανοχή καταστάσεων αντιθέτων προς την Σύμ¬ 
βαση αυτή και η καθυστέρηση στη λήψη των μέτρων που 
προβλέπει, από οποιοδήποτε συμβαλλόμενο, σε καμμιά 
περίπτωση δεν μπορεί να θεωρηθεί σαν σιωπηρή παραί¬ 
τηση από δικαιώματα ή αναγνώριση δικαιωμάτων του 
αντισυμβαλλομένου. 

ΑΡΘΡ015 
ΔΗΜΟΣΙΕΥΣΗ 

Το Δημόσιο αναλαμβάνει την υποχρέωση δημοσίευσης 
της παρούσας Σύμβασης στην Εφημερίδα της Κυβερνή- 
σεως. 

Οι συμβαλλόμενοι συνέταξαν την Σύμβαση αυτή με πά¬ 
γιο τέλος χαρτοσήμου και την υπογράφουν ως ακολού¬ 
θως: 

ΟΙ Συμβαλλόμενοι 

Για την Κτηματική 
ΚΑΤΑΣΚΕΥΑΣΤΙΚΗ Α.Ε. 

Για το Ελληνικό Δημόσιο “ΕΚΤΕΝΕΠΟΛ” 

ΚΩΣΤΑΣ ΛΑΛΙΩΤΗΣ ΚΟΡΙΝΑΔΑΓΚΛΗ 

ΥΠΟΥΡΓΟΣ ΠΕΧΩΔΕ ΔΙΕΥΘΥΝΟΥΣΑ ΣΥΜΒΟΥΛΟΣ 
-♦- 

( 2 ) 

Τροποποίηση Σύμβασης Ανάθεσης Οικιστικής Ανάπτυ¬ 
ξης και Οργανωμένης Δόμησης στη Ζώνη Ενεργού 
Πολεοδομίας της Περιοχής Κομοτηνής. 

Στην Αθήνα σήμερα την 23η Σεπτεμβρίου του έτους χί¬ 
λια εννιακόσια ενενήντα εννέα (1999), 

1. Το Ελληνικό Δημόσιο, καλούμενο στο εξής "το Δημό¬ 
σιο", εκπροσωπούμενο από τον Υπουργό Περιβάλλοντος, 
Χωροταξίας και Δημοσίων Έργων Κώστα Λαλιώτη. 

2. Η Ανώνυμη Εταιρεία με την επωνυμία "ΚΤΗΜΑΤΙΚΗ 
ΚΑΤΑΣΚΕΥΑΣΤΙΚΗ ΑΝΩΝΥΜΟΣ ΕΤΑΙΡΕΙΑ - ΕΚΤΕΝΕ¬ 
ΠΟΛ" και προηγούμενα με την επωνυμία “ΕΘΝΟΚΤΗΜΑ- 
ΤΙΚΗ Α.Ε. ΕΝΕΡΓΟΥ ΠΟΛΕΟΔΟΜΙΑΣ ΙΔΙΩΤΙΚΗΣ ΟΙΚΟ¬ 
ΝΟΜΙΑΣ - ΕΚΤΕΝΕΠΟΛ", που εδρεύει στην Αθήνα (Κηφι¬ 
σίας 125 - 127) και εκπροσωπείται νόμιμα από την 
Διευθύνουσα Σύμβουλό της Κορίνα Δαγκλή, συμφωνούν 
και συναποδέχονται τα παρακάτω: 

α. Την τροποποίηση της από 13.3.1980 μεταξύ τους 
Σύμβασης "Περί ανάθεσης οικιστικής ανάπτυξης και ορ- 

γανωμένης δόμησης, στη Ζώνη Ενεργού Πολεοδομίας 
της περιοχής ΚΟΜΟΤΗΝΗΣ", που δημοσιεύθηκε στο ΦΕΚ 
89Α/18.4.1980, όπως αυτή έχει τροποποιηθεί μέχρι σήμε¬ 
ρα. 

β. Την τροποποίηση όρων του από 20.12.1978 μεταξύ 
τους Προσυμφώνου. 

Ειδικώτερα συμφωνούνται τα παρακάτω: 

ΑΡΘΡΟΝ 1 

ΠΡΟΟΙΜΙΟ: 

Οι συμβαλλόμενοι για την κατάρτιση αυτής της Σύμβα¬ 
σης λαμβάνουν υπόψη: 

1. Τις διατάξεις του Ν.Δ. 1003/71 “Περί Ενεργού Πολεο¬ 
δομίας", όπως αυτές διατηρούνται σε ισχύ με το άρθρο 62 
παρ.3, του Ν.947/79 “Περί οικιστικών περιοχών” και το άρ¬ 
θρο 43 παρ. 6του Ν.1337/1983 "Επέκταση πολεοδομικών 
σχεδίων, οικιστική ανάπτυξη και σχετικές ρυθμίσεις". 

2. Το από 20.12.1978 Προσύμφωνο και την από 
13.3.1980 Σύμβαση Ανάθεσης (ΦΕΚ 88Α/18.4.1980). 

3. Την από 16.12.1982 (ΦΕΚ 12Α/12.1.1983) τροποποίη¬ 
ση της αρχικής Σύμβασης και την ενσωμάτωση σ αυτή ει¬ 
δικού στεγαστικού προγράμματος της ΑΤΕ. 

4. Την υπ’ αριθ. 3676/23.12.1985 "Ερμηνεία Συμβάσεων 
Οικισπκής Ανάπτυξης στις Ζώνες Ενεργού Πολεοδομίας 
Κομοτηνής και Ξάνθης". 

5. Το από 3.3.1980 Π. .Δ/γμα (ΦΕΚ 160Δ/11.3.1980), 
όπως αυτό τροποποιήθηκε με την Απόφαση Υπουργού 
ΧΟΠ Γ. 20350/1014/20.4.1981 (ΦΕΚ 279δ/22.5.1981), 
έγκρισης της πολεοδομικής μελέτης και των όρων δόμη¬ 
σης της Α’Φάσης. 

6. Το υπ’ αριθμόν 47273/1980 συμβόλαιο του Συμβολαι¬ 
ογράφου Κομοτηνής Ν. Παπανικολάου και το υπ’ αριθμόν 
26102/1982 συμβόλαιο της Συμβολαιογράφου Αθηνών Ε. 
Λύτινα, με τα οποία το ΥΠΕΧΩΔΕ μεταβίβασε στην ΕΚΤΕ- 
ΝΕΠΟΛ την έκταση της ΖΕΠ Κομοτηνής και το από 
30.5.1983 Παραχωρητήριο του Υπουργού Χωροταξίας, 
Οικισμού και Περιβάλλοντος. 

7. Την υπ’ αριθμόν 838/1987 Απόφαση της Επιτροπής 
Τιμών και Εισοδημάτων, με την οποία εγκρίθηκε η τροπο¬ 
ποίηση όρων της Σύμβασης και του Προσυμφώνου και 
αναγνωρίσθηκε η καταβολή στην ΕΚΤΕΝΕΠΟΛτης δαπά¬ 
νης υποδομών ΟΤΕ και ΔΕΗ, καθώς και την υπ’α- 
ριθμ.2119/1.11.1995 απόφασης της ιδίας, γιατην έγκριση 
της παρούσας τροποποίησης. 

8. Τις σημερινές οικονομικοκοινωνικές συνθήκες και πο¬ 
λιτικές περιφερειακής ανάπτυξης για την περιοχή της 
Θράκης. 

9. Το υπ’ αριθμόν 453/21.11.1994 έγγραφο της ΕΚΤΕ- 
ΝΕΠΟΛ με το οποίο υποβλήθηκε πρόταση έγκρισης Γενι¬ 
κής Πολεοδομικής Μελέτης για την συνέχιση του οικιστι¬ 
κού προγράμματος στη ΖΕΠ Κομοτηνής. 

10. Την από 11.5.1995 ΈκθεσητηςΕΚΤΕΝΕΠΟΛεπί της 
προόδου των Έργων ΖΕΠ Κομοτηνής και Ξάνθης. 

11. Το από 9.7.1997 Π. Δ/γμα (ΦΕΚ 687Δ/8.8.1997) της 
έγκρισης της Πολεοδομικής Μελέτης και των όρων δόμη¬ 
σης των Β και Γ Φάσεων της ΖΕΠ Κομοτηνής. 

ΑΡΘΡΟ2 

ΙΣΤΟΡΙΚΟ ΤΗΣ ΣΥΜΒΑΣΗΣ 

1. Όπως αναφέρεται εκτενώς στην από 11.5.1995 προ- 
αναφερθείσα Έκθεση της ΕΚΤΕΝΕΠΟΛ για την Πρόοδο 
των Έργων ΖΕΠ Κομοτηνής και Ξάνθης, με την παραπά¬ 
νω από 13.3.1980 Σύμβαση, που υπογράφηκε σε εκτέλε¬ 


ση του από 20.12.1978 Προσυμφώνου, ανατέθηκε στην 
ΕΚΤΕΝΕΠΟΛ το οικιστικό πρόγραμμα στη Ζώνη Ενεργού 
Πολεοδομίας Κομοτηνής, σύμφωνα με τις διατάξεις του 
Ν.Δ. 1003/1971, που διατηρήθηκε σε ισχύ με το άρθρο 62 
παρ. 3 του Ν.947/1979 και με το άρθρο 43 παρ. 6 του 
Ν.1337/1983 και αποτελεί το νομικό πλαίσιο της παρού¬ 
σας τροποποιητικής σύμβασης. 

2. Η παραπάνω σύμβαση τροποποιήθηκε με την από 
16.12.1982 (ΦΕΚ 12Α/12.1.1983) και 3.10.1983 (ΦΕΚ 
126Α/31.8.1984) τροποποιητικές συμβάσεις, στην οποία 
συμβλήθηκε εκ τρίτου και η Αγροτική Τράπεζα της Ελλά¬ 
δος και με την οποία ρυθμίστηκε ειδικά ο τρόπος εκτέλε¬ 
σης μέρους του οικιστικού προγράμματος για την στέγα¬ 
ση παλιννοστούντων ομογενών. 

3. Η ΕΚΤΕΝΕΠΟΛ από τα προβλεπόμενα έργα της Α’ 
Φάσεως έχει αποπερατώσει τα έργα της τεχνικής υποδο¬ 
μής, έχει κατασκευάσει 873 κατοικίες καθώς και την πλή¬ 
ρη διαμόρφωση του περιβάλλοντος αυτές χώρου. Από τις 
κατοικίες αυτές, 92 έχουν μεταβιβασθεί στο ΕΙΥΑΠΟΕ για 
την στέγαση παλιννοστούντων ομογενών. Επίσης η 
ΕΚΤΕΝΕΠΟΛ μεταβίβασε διευθετημένη γη επιφάνειας 
24.343 τ.μ. προς τον ΟΕΚ για την πραγμάτωση των οικι¬ 
στικών προγραμμάτων του. 

4. Η εμπειρία από την παραπάνω μερική εκτέλεση του 
οικιστικού προγράμματος έδωσε ορισμένες διαπιστώ¬ 
σεις, όπως: 

α. Δυσχέρεια εφαρμογής διαφόρων λεπτομερών προ¬ 
γραμματικών μεγεθών, όπως η ποσοστιαία κατανομή κα¬ 
τοικιών, η εξάντληση του συντελεστή δόμησης και τα χρο¬ 
νοδιαγράμματα κατασκευής των διαφόρων έργων. 

β. Υπέρμετρη επιβάρυνση του προγράμματος από τον 
συμβατικό τρόπο επίρριψης στο κόστος της κατοικίας, 
διαφόρων επί μέρους δαπανών. 

γ. Σημαντική δυσχέρεια διαθέσεως στην ελεύθερη αγο¬ 
ρά του μεγάλου αριθμού κατοικιών του προγράμματος, 
εφ’ όσον η διάθεση δεν είναι εκ των προτέρων διασφαλι¬ 
σμένη (π.χ. με την πραγμάτωση συγκεκριμένων οικιστι¬ 
κών προγραμμάτων φορέων κοινωνικής κατοικίας, όπως 
το ΕΙΥΑΠΟΕ, ο ΟΕΚ κλπ.). 

5. Σκοπός της παρούσας ΣΥΜΒΑΣΗΣ είναι η συνέχιση 
του προγράμματος της Οικισπκής Μονάδας Κομοτηνής 
για ανπμετώπιση των νεωτέρων οικισπκών αναγκών, με 
θεμαπκή και μεθοδολογική συνέχιση του σχεδιασμού της 
προηγούμενης Γενικής Πολεοδομικής Μελέτης αλλά και 
με αξιοποίηση των πλουσίων εμπειριών, που έχουν σω¬ 
ρευτεί, τόσο στο ΥΠΕΧΩΔΕ όσον και στην ΕΚΤΕΝΕΠΟΛ 
από τον προγραμματισμό, τη μελέτη, την κατασκευή, τη 
διάθεση και τη λειτουργία των έργων της Α’ Φάσης. Εξ άλ¬ 
λου σκοπείται με την παρούσα Σύμβαση η απρόσκοπτη 
συνέχιση ενός, εν εξελίξει, επιτυχημένου οικιστικού προ¬ 
γράμματος, που για πρώτη φορά επιχειρήθηκε στην Ελ¬ 
λάδα. 

6. Το υπόψη οικιστικό πρόγραμμα εξυπηρετεί κοινωνι¬ 
κούς και αναπτυξιακούς στόχους της ακριπκής περιοχής 
της Θράκης. Η επίδραση των διαφόρων κινήτρων, η έντα¬ 
ξη της Χώρας στην Ευρωπαϊκή Ένωση, οι θεμελιώσεις γε- 
ωπολιπκές ανακατατάξεις στη Χερσόνησο του Αίμου, τα 
μεγάλα έργα περιφερειακής ανάπτυξης, η δημιουργία βιο¬ 
μηχανικής περιοχής κοντά στην Κομοτηνή, η διάσπαρτη 
βιομηχανία που αναπτύσσεται τόσο γύρω από την πόλη 
όσο και στο Νομό Ροδόπης, η ανάπτυξη του Πανεπιστημί¬ 
ου, η παλιννόστηση εργατών και ομογενών, η εγκατάστα¬ 
ση στρατιωτικών μονάδων, η διόγκωση του τριτογενούς 

τομέα και η παρατηρούμενη έλλειψη στέγης, επιβάλλουν 
την ολοκλήρωση της οικιστικής μονάδας, κοντά στην πόλη 
της Κομοτηνής. Ειδικώτερα, η συνέχεια του προγράμμα¬ 
τος έρχεται να στηρίξει τη στεγασπκή πολιτική των διαφό¬ 
ρων φορέων κοινωνικής κατοικίας, όπως το ΕΙΥΑΠΟΕ, ο 
ΟΕΚ κλπ., οι οποίοι χρειάζονται πολεοδομικά διευθετημέ¬ 
νες εκτάσεις για την επίτευξη των στεγαστικών τους στό¬ 
χων. 

7. Για τους παραπάνω λόγους, λαμβανομενων υποψη 
των σημερινών συνθηκών, ειδικότερα δε της ανάγκης 
στέγασης παλιννοστούντων ομογενών στην ακριτική πε¬ 
ριοχή της Θράκης, κρίνεται αναγκαία η αναπροσαρμογή 
στις σημερινές συνθήκες, του αρχικά σχεδιασθέντος οι¬ 
κιστικού προγράμματος στη ΖΕΠ Κομοτηνής, όπως αυτό 
άρχισε να υλοποιείται σύμφωνα με το από 20.12.1978 
Προσύμφωνο και την από 13.3.1980 Αρχική Σύμβαση, μέ¬ 
σα στα πλαίσια του ΝΔ 1003/1971 "Περί Ενεργού Πολεο¬ 
δομίας", με τους όρους των παρακάτω άρθρων: 

ΑΡΘΡΟ 3 

ΑΝΤΙΚΕΙΜΕΝΟ ΤΗΣ Α ΦΑΣΗΣ ΤΗΣ ΣΥΜΒΑΣΗΣ 

1. Το αντικείμενο της Α’ Φάσης της Αρχικής Σύμβασης 
τροποποιείται ως εξής: 

α. Η Α’ Φάση, όπως ορίζεται με το άρθρο 2 της Αρχικής 
Σύμβασης, θεωρείται ότι ολοκληρώνεται με τα μεγέθη 
που έχουν πραγματωθεί μέχρι σήμερα, δηλαδή με την 
ανέγερση των 873 κατοικιών και την κατασκευή των έρ¬ 
γων υποδομής και διαμόρφωσης του περιβάλλοντος χώ¬ 
ρου της υπόψη Φάσης ή προβλέπονται να πραγματοποι¬ 
ηθούν, όπως αναλυτικά αναφέρονται στην από 11.5.1995 
Έκθεση Προόδου Έργων Α’Φάσης. 

β. Την υπόλοιπη πολεοδομικά διευθετημένη εδαφική 
έκταση της Α’ Φάσης στο Ο.Τ. 10,23 και 26 η ΕΚΤΕΝΕΠΟΑ 
μπορεί να την διαχειρισθεί ως κυρία, νομεύς και κάτοχος 
και να την διαθέτει ελεύθερα στην αγορά, σύμφωνα με τις 
προβλεπόμενες από την εγκεκριμένη πολεοδομική μελέ¬ 
τη, χρήσεις. Ενδεχόμενη αλλαγή από κοινωφελείς χρή¬ 
σεις σε χρήση κατοικίας σε αυτά τα Ο.Τ., προϋποθέτει 
τροποποίηση των εν λόγω χρήσεων στην εγκεκριμένη Πο¬ 
λεοδομική Μελέτη. 

γ. Με τον, κατά ;α παραπάνω, επανακαθορισμό του 
αντικειμένου της αρχικής Σύμβασης, εξυπακούεται αλλά 
και ρητά συμφωνείται ότι η ΕΚΤΕΝΕΠΟΑ εξεπλήρωσετις 
υποχρεώσεις της και ότι δεν επιβάλλονται εναντίον της 
ποινικές ρήτρες και λοιπές κυρώσεις, που προβλέπονται 
στο άρθρο 12 της Αρχικής Σύμβασης. 

2. Το Ελληνικό Δημόσιο θα καταβάλει στην ΕΚΤΕΝΕ- 
ΠΟΛ, μέσα σε δώδεκα (12) μήνες από την υπογραφή της 
παρούσας Σύμβασης, ποσόν 13.989.684 δρχ., όπως αυτό 
αναλύεται στην παραπάνω Έκθεση Προόδου Έργων της 
ΕΚΤΕΝΕΠΟΑ από 11.5.1995, που κατέβαλε η ΕΚΤΕΝΕ- 
ΠΟΛ στη ΔΕ Η και στον ΟΤΕ σε εκτέλεση των όρων του άρ¬ 
θρου 6. παρ. 7 και παρ. 4, εδάφιον γ της Αρχικής Σύμβα¬ 
σης. 

3. Το Δημόσιο επιστρέφει σήμερα στην ΕΚΤΕΝΕΠΟΑ 
την εγγυητική επιστολή εκ δρχ. 25.000.000της ΕΚΤΕ, που 
είχε παραλάβει κατά το άρθρο 12 της Αρχικής Σύμβασης. 

ΑΡΘΡΟ 4. 

ΝΕΕΣ ΦΑΣΕΙΣ ΤΟΥ ΠΡΟΓΡΑΜΜΑΤΟΣ 
Το υπόλοιπο οικιστικό πρόγραμμα θα υλοποιηθεί σε 
δύο Φάσεις, την Β και την Γ Φάση, με τους όρους που ανα- 
φέρονται στα παρακάτω άρθρα, όπως αυτοί εξειδικεύο¬ 
νται σ’αυτά και στην αρχική σύμβαση. Συνολικά και στις 


δύο φάσεις θα κατασκευαστούν 530 περίπου κατοικίες, 
μέσου εμβαδού 85 τ.μ. Η κατασκευή των κατοικιών θα συ- 
ναρτάται επίσης με το εγκεκριμένο κτιριολογικό πρό¬ 
γραμμα των φορέων κοινωνικής κατοικίας, που θα συμ¬ 
βληθούν με την ΕΚΤΕΝΕΠΟΑ. 

ΑΡΘΡΟ 5 

ΑΝΤΙΚΕΙΜΕΝΟ Β* ΦΑΣΗΣ 

1. Η Β’ Φάση θα πραγματωθεί στα Ο.Τ. 28 έως 53, που 
περιλαμβάνουν κατοικία και κοινόχρηστους και κοινωφε¬ 
λείς χώρους, επί συνολικής έκτασης 395.250 τ. μ. της ΖΕΠ 
Κομοτηνής, από την ΕΚΤΕΝΕΠΟΑ ή από οποίονδήποτε 
τρίτο συμβληθεί με αυτήν για το σκοπό αυτό και αναλάβει 
συμβατικά την υποχρέωση αυτή εξ ολοκλήρου ή μέρους 
αυτής, ταυτόχρονα ή και τμηματικά αλλά πάντοτε στα 
συμβατικά πλαίσια της παρούσας σύμβασης, για την τή¬ 
ρηση των όρων της οποίας υπεύθυνη είναι η ΕΚΤΕΝΕ- 
ΠΟΛ. 

ΑΡΘΡΟ 6 

ΧΡΟΝΟΔΙΑΓΡΑΜΜΑ ΕΚΠΟΝΗΣΗΣ ΜΕΛΕΤΩΝ ΚΑΙ 
ΕΚΤΕΛΕΣΗΣ ΕΡΓΑΣΙΩΝ 

1. Η εκπόνηση των μελετών και η κατασκευή των κτιρίων 
και των έργων υποδομής και διαμόρφωσης των ελευθέ¬ 
ρων χώρων, θα γίνει με ευθύνη της ΕΚΤΕΝΕΠΟΑ και δα¬ 
πάνες της ίδιας ή οποιουδήποτε τρίτου συμβληθεί με αυ¬ 
τήν, με το ακόλουθο χρονοδιάγραμμα: 

α. Οι πάσης φύσεως μελέτες που απαιτούνται για την 
κατασκευή των έργων υποδομής και ανωδομής της Β’ 
Φάσης, ορίζεται να έχουν ολοκληρωθεί σε διάστημα δέκα 
οκτώ (18) μηνών, από την υπογραφή της παρούσας σύμ¬ 
βασης. 

β. Η κατασκευή όλων των έργων υποδομής και ανωδο¬ 
μής ορίζεται να έχει ολοκληρωθεί σε οκτώ (8) χρόνια, από 
την υπογραφή της παρούσας σύμβασης. 

Μετά την πάροδο του χρονικού αυτού διαστήματος και 
εφόσον δεν έχουν ολοκληρωθεί τα έργα, θα είναι δυνατή 
η επανεξέταση και στάθμιση της πραγματικής κατάστα¬ 
σης και των λόγων που δημιούργησαν την καθυστέρηση 
του έργου, με ενδεχόμενο αποτέλεσμα την επαναδια¬ 
πραγμάτευση σχετικά με τη δυνατότητα παρέκτασης του 
συμβατικού χρόνου. 

ΑΡΘΡΟ 7 

ΜΕΛΕΤΕΣ ΚΑΙ ΕΡΓΑ ΥΠΟΔΟΜΗΣ ΚΑΙ ΑΝΩΔΟΜΗΣ 
Β’ ΦΑΣΗΣ 

1. Η ΕΚΤΕΝΕΠΟΑ θα αναλάβει την ευθύνη εκπόνησης 
των μελετών (σύμφωνα και με τις τεχνικές προδιαγραφές 
που καθορίζει το Δημόσιο), όλων των έργων υποδομής 
και ανωδομής και της επί του εδάφους εφαρμογής του 
πολεοδομικού σχεδίου, με ειδικές συμβάσεις που θα συ¬ 
νάψει με το οιονδήποτε τρίτο πρόσωπο (όρα προσύμφω¬ 
νο). Η ΕΚΤΕΝΕΠΟΑ δύναται να αναθέτει την εκπόνηση 
των μελετών αυτών σε τρίτα πρόσωπα, διαπραγματευό- 
μενη ελεύθερα τους όρους των σχετικών συμβάσεων, 
υπό την προϋπόθεση ότι οι όροι αυτοί δεν θα έρχονται σε 
αντίθεση με τους όρους της παρούσας σύμβασης. 

2. Ολες οι μελέτες των έργων υποδομής και ανωδομής 
θα συντάσσονται σύμφωνα με τις ισχύουσες τεχνικές 
προδιαγραφές, τα γενικά διαγράμματα των αντιστοίχων 
έργων που περιέχονται στην Πολεοδομική Μελέτη Γ και 
σε συνδυασμό πάντοτε με υφιστάμενα εκτελούμενα ή 
προγραμματιζόμενα σχετικά έργα άλλων υπηρεσιών και 
οργανισμών. 

ΑΡΘΡΟ 8 

ΑΝΤΙΚΕΙΜΕΝΟ Γ ΦΑΣΗΣ 

1. Η Γ Φάση θα αναπτυχθεί στην υπόλοιπη έκταση 
(571.000 τ.μ. περίπου), που καταλαμβάνουν τα Ο.Τ. 54 
έως 81, είτε από την ΕΚΤΕΝΕΠΟΛ είτε από τρίτους αγο¬ 
ραστές, φορείς κοινωνικής κατοικίας ή ιδιώτες, κατά τα 
κατωτέρω: 

2. Η ΕΚΤΕΝΕΠΟΛ υποχρεούται να διαθέσει από τα ακί¬ 
νητα της Β’ και Γ’ Φάσης συνολικά τουλάχιστον το 60% σε 
φορείς κοινωνικής κατοικίας. 

3. Η διάθεση των ακινήτων της παραπάνω παρ. 2 σε κοι¬ 
νωνικούς φορείς θα πρέπει να γίνει μέσα σε δέκα (10) 
χρόνια από της υπογραφής της παρούσας. Στην περί¬ 
πτωση αυτή, το τίμημα πωλήσεως δεν δύναται να υπερ¬ 
βαίνει το καθοριζόμενο εκάστοτε από το Σώμα Ορκωτών 
Εκτιμητών. 

4. Μετά την παρέλευση της προθεσμίας των δέκα (10) 
ετών, για όσα ακίνητα έχουν τυχόν παραμείνει αδιάθετα 
από το παραπάνω ποσοστό του 60%, θα είναι δυνατή η 
επανεξέταση και στάθμιση της πραγματικής κατάστασης 
και των λόγων που τη δημιούργησαν με νέα τροποποίηση 
και επαναδιαπραγμάτευση, ως προς τη δυνατότητα διά¬ 
θεσης των ακινήτων αυτών ή ακόμα και προς την κατεύ¬ 
θυνση της επιστροφής της διευθετημένης γης στο Δημό¬ 
σιο, ως απόθεμα γης για κοινωνικό σκοπό. 

5. Για να γίνει, κατά την αμέσως παραπάνω, μεταβίβαση 
ακινήτων σε φορείς κοινωνικής κατοικίας, θα πρέπει η 
ΕΚΤΕΝΕΠΟΛ ή οι συμβαλλόμενοι με αυτή τρίτοι όπως πα¬ 
ραπάνω, να αναλάβουν την υποχρέωση κατασκευής της 
αναγκαιούσης τεχνικής υποδομής ώστε να εξασφαλιστεί 
τελικώς ότι η ανάπτυξη γίνεται σε πολεοδομικά διευθετη¬ 
μένη γη. Η ΕΚΤΕΝΕΠΟΛ επίσης αναλαμβάνει την ευθύνη 
των συνδέσεων των έργων υποδομής των ανωτέρω εκτά¬ 
σεων με την υφιστάμενη και λειτουργούσα υποδομή της 
οικιστικής μονάδας. 

6. Τα υπόλοιπα ακίνητα της Β’ και Γ Φάσης, ήτοι συνο¬ 
λικά ποσοστό 40%, θα διατίθεται από την ΕΚΤΕΝΕΠΟΛ 
ελεύθερα κατά τη βούλησή της, πάντοτε όμως μετά την 
πολεοδομική τους διευθέτηση από την ΕΚΤΕΝΕΠΟΛ και 
με δαπάνες της. 

7. Οι χρήσεις γης και οι λοιποί όροι δόμησης σε κάθε οι¬ 
κοδομικό τετράγωνο, θα τηρήσουν τις προβλέψεις της 
εγκεκριμένης Πολεοδομικής Μελέτης Γ (ΦΕΚ 
687Δ/8.8.1997). 

ΑΡΘΡΟ 9 

ΕΡΓΑ ΑΛΛΩΝ ΦΟΡΕΩΝ 

1. Τα έργα υποδομής καθώς και τα έργα κοινωφελών 
λειτουργιών, που προβλέπονται για την εξυπηρέτηση του 
οικισμού στο σύνολό του (εξωτερικά δίκτυα ηλεκτροδό- 
τησης και τηλεφωνοδότησης, σχολικά κτίρια, κλπ.), θα 
πρέπει να προσαρμόζονται με τις προδιαγραφές της γε¬ 
νικής Πολεοδομικής Μελέτης Γ και θα εκτελεσθούν από 
τους αρμόδιους φορείς (ΔΕΗ, ΟΤΕ, ΟΣΚ, κλπ.), με δαπά¬ 
νες τους. 

2. Το Δημόσιο υποχρεούται να εξασφαλίσει μέσω των 
παραπάνω φορέων την έγκαιρη κατασκευή τους και την 
αποφυγή κάθε παράλειψης, καθυστέρησης ή κακοτε¬ 
χνίας. Σε περίπτωση πάντως καθυστέρησης ή άρνησης 
των φορέων να εκτελέσουν κατά τα κατωτέρω το οικιστι¬ 
κό πρόγραμμα, η ΕΚΤΕΝΕΠΟΛ, ή τρίτοι φορείς κοινωνι¬ 
κής κατοικίας, δικαιούνται να αρχίσουν ή να αποπερατώ¬ 


σουν με δικά τους μέσα τα έργα αυτά και να αναζητήσουν 
από το Δημόσιο τις σχετικές δαπάνες καθώς και το τυχόν 
αυξημένο κόστος από την καθυστέρηση. 

ΑΡΘΡΟ 10 

ΔΙΑΔΙΚΑΣΙΕΣ ΕΓΚΡΙΣΗΣ ΜΕΛΕΤΩΝ 

1. Οι όροι δόμησης, τα οικοδομικά τετράγωνα, οι κοινό¬ 
χρηστοι χώροι και τα λοιπά συναφή στοιχεία για την υπό¬ 
ψη περιοχή της ΖΕΠ, ρυθμίζονται από την κείμενη πολεο¬ 
δομική νομοθεσία και από το Προεδρικό Διάταγμα της 
9.7.1997 (ΦΕΚ 687Δ/8.8.1997), με το οποίο εγκρίθηκε κα¬ 
τά τις κείμενες διατάξεις η Γ ενική Πολεοδομική Μελέτη Γ. 

2. Οι μελέτες των πάσης φύσεως κτιριακών έργων (αρ¬ 
χιτεκτονικές, στατικές, μηχανολογικές, κλπ.), θα υποβάλ¬ 
λονται προς έγκριση, σύμφωνα με τις κείμενες διατάξεις 
που θα ισχύουν γενικά για την σύνταξη και έγκριση μελε¬ 
τών, για την κατασκευή των αντιστοίχων ιδιωτικών έργων. 

3. Το Δημόσιο θα μεριμνήσει για την κατάλληλη οργά¬ 
νωση και την παροχή οδηγιών προς τις αρμόδιες υπηρε¬ 
σίες, ώστε να αποφεύγονται τυχόν καθυστερήσεις κατά 
την έκδοση των σχετικών οικοδομικών αδειών και την 
έναρξη των αντιστοίχων εργασιών. 

ΑΡΘΡΟ 11 

ΙΣΧΥΣ ΤΗΣ ΣΥΜΒΑΣΗΣ 

1. Η ΕΚΤΕΝΕΠΟΛ αυτοτελώς ή με άλλους φορείς κοι¬ 
νωνικής κατοικίας, εφόσον συμβληθεί με αυτούς, υπο- 
χρεούται να έχει ολοκληρώσει τα έργα οικιστικής ανά¬ 
πτυξης της Β’ και Γ Φάσης της Οικιστικής Μονάδας Κο¬ 
μοτηνής σε δέκα οκτώ (18) έτη από την υπογραφή της 
παρούσας Σύμβασης. Μετά την προθεσμία αυτή, χωρίς 
να έχει ολοκληρωθεί η οικιστική ανάπτυξη, θα έχουν 
εφαρμογή τα άρθρα 6 παρ. 1 β και 8 παρ. 4 της παρούσας 
σύμβασης, άλλως, ή εφόσον δεν θα επιτευχθεί επαναδια¬ 
πραγμάτευση ή παρέκταση των συμβατικών χρόνων για 
κάθε φάση ή συνολικά και για τις δύο φάσεις, η ΕΚΤΕΝΕ¬ 
ΠΟΛ κηρύσσεται έκπτωτη, σε εφαρμογή της παρ. 10 του 
άρθρου 10 του ΝΔ 1003/1971 και η μεταβιβασθείσα εις 
αυτήν γη επανέρχεται στην ιδιοκτησία του Δημοσίου. 

2. Η τιμή επιστροφής της γης υπολογίζεται σύμφωνα με 
την παρ. 4 του άρθρου 8 του από 20.12.1978 Προσυμφώ¬ 
νου. 

3. Για την τήρηση των άρθρων της παρούσας Σύμβα¬ 
σης, η ΕΚΤΕΝΕΠΟΛ παρέδωσε σήμερα στο Δημόσιο την 
υπ’ αριθμόν 040/20/13065-6/20.9.1999 εγγυητική επιστο¬ 
λή της Ε.Τ.Ε. για ποσό πενήντα (50) εκατομμυρίων δραχ¬ 
μών. 

ΑΡΘΡΟ 12 

ΕΦΑΡΜΟΓΗ ΤΗΣ ΠΑΡΟΥΣΑΣ ΣΥΜΒΑΣΗΣ 

1. Η αρμόδια υπηρεσία του Υπουργείου Περιβάλλο¬ 
ντος, Χωροταξίας και Δημοσίων Εργων ασκεί τον έλεγχο 
για την τήρηση των όρων της παρούσας Σύμβασης. 

2. Η ίδια Υπηρεσία έχει την μέριμνα της γενικής επο- 
πτείας των έργων. Με όργανά της ή άλλα αρμόδια όργα¬ 
να της Δημόσιας Διοίκησης, οριζόμενα από αυτήν, επι¬ 
βλέπει ιδιαίτερα την εφαρμογή της Πολεοδομικής Μελέ¬ 
της και της Οριστικής Πολεοδομικής Μελέτης Γ (χάραξη 
οικοδομικών τετραγώνων και έργων υποδομής επί του 
εδάφους, έλεγχος των επιφανειών χρήσεων γης, εκτέλε¬ 
ση του συνόλου των προβλεπομένων έργων, κλπ.). 

ΑΡΘΡΟ 13 

ΦΟΡΟΛΟΓΙΚΕΣ ΡΥΘΜΙΣΕΙΣ - ΔΙΑΙΤΗΣΙΑ 
Εξακολουθούν να ισχύουν τα άρθρα 13 περί φορολογι¬ 
κών ρυθμίσεων και απαλλαγών και άρθρο 14 περί διαιτη¬ 
σίας της Αρχικής Σύμβασης. 

ΑΡΘΡΟΝ 14 

ΤΡΟΠΟΠΟΙΗΣΕΙΣ ΣΥΜΒΑΣΗΣ 
Η παρούσα Σύμβαση αποτελεί συνέχεια, προσαρμογή 
στις παρούσες συνθήκες και τροποποίηση της Αρχικής 
Σύμβασης. Καμμία τροποποίησή της δεν αναγνωρίζεται 
αν δεν έχει γίνει γραπτώς. Η παράλειψη άσκησης δικαιω¬ 
μάτων, η ανοχή καταστάσεων αντιθέτων προς την Σύμβα¬ 
ση αυτή και η καθυστέρηση στη λήψη των μέτρων που 
προβλέπει, από οποιοδήποτε συμβαλλόμενο, σε καμμιά 
περίπτωση δεν μπορεί να θεωρηθεί σαν σιωπηρή παραί¬ 
τηση από δικαιώματα ή αναγνώριση δικαιωμάτων του 
ανπσυμβαλλομένου. 


ΑΡΘΡΟ 15 
ΔΗΜΟΣΙΕΥΣΗ 

Το Δημόσιο αναλαμβάνει την υποχρέωση δημοσίευσης 
της παρούσας Σύμβασης στην Εφημερίδα της Κυβερνή- 
σεως. 

Οι συμβαλλόμενοι συνέταξαν την Σύμβαση αυτή με πά¬ 
γιο τέλος χαρτοσήμου και την υπογράφουν ως ακολού¬ 
θως: 

ΟΙ Συμβαλλόμενοι 

Για την Κτηματική 
ΚΑΤΑΣΚΕΥΑΣΤΙΚΗ Α.Ε. 

Για το Ελληνικό Δημόσιο “ΕΚΤΕΝΕΠΟΛ” 

ΚΩΣΤΑΣ ΛΑΛΙΩΤΗΣ ΚΟΡΙΝΑ ΔΑΓΚΛΗ 

ΥΠΟΥΡΓΟΣ ΠΕΧΩΔΕ ΔΙΕΥΘΥΝΟΥΣΑ ΣΥΜΒΟΥΛΟΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


